Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: õri tevékenységrõl szóló 158/1997. (IX. 26.) Korm. rendelet szerinti szakirányú felsõfokú szakmai végzettséggel rendelkezik, a képzési program szerinti 100 óra elméleti és
Paragraph Index: 51

2. A szakmai vizsga részei: — írásbeli vizsga, — szóbeli vizsga, — gyakorlati vizsga. A vizsgára bocsátás elõfeltétele a képzésen való részvétel igazolása és az eredményes szakmai dolgozat elkészítése. 2.1. Írásbeli vizsga Az írásbeli vizsgán a Belügyminisztérium által az adott vizsgához kiadott tételeket kell használni. Az írásbeli vizsga témakörei: — Jogi ismeretek. — Pénzügyi ismeretek. — Szabvány- és minõségügyi ismeretek. Az írásbeli vizsga idõtartama: 180 perc. 2.2. Szóbeli vizsga A szóbeli vizsgán csak a Belügyminisztérium által jóváhagyott és kiadott tételeket lehet alkalmazni. A tételsort a vizsgaszervezõ a képzés megkezdésekor a jelölt rendelkezésére bocsátja. A szóbeli vizsga témakörei: — Jogi ismeretek. — Pénzügyi ismeretek. — Szabvány- és minõségügyi ismeretek. A vizsgán a vizsgázó részére tételenként legalább 15 perc felkészülési idõt kell biztosítani. 2.3. Gyakorlati vizsga A gyakorlati vizsgára a jelölt — választott szakirányának/szakirányainak megfelelõen, a minõségügy szakmai szabályait figyelembe véve — a Belügyminisztérium által jóváhagyott, és a vizsgaszervezõ intézmény által kiadott témakörök egyikébõl legalább 1 nyomdai ív terjedelmû szakmai dolgozatot ír. A vizsgaszervezõ által felkért szakmai értékelõ által elbírált szakmai dolgozatot a jelöltnek a szakmai vizsgabizottság elõtt kell megvédenie. Ennek során — az építési mûszaki ellenõrzési szakmai tudása mellett — számot kell adnia arról, hogy képes egy építési mûszaki ellenõrzési problémát komplex módon kezelni, más szakemberekkel együttmûködni annak megoldásában, elméleti és gyakorlati ismereteit alkotó módon alkalmazni. A szakmai dolgozatot a vizsga idõpontja elõtt 30 nappal kell benyújtani. A szakmai dolgozat megvédése a szóbeli vizsga keretében történik.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes